## Pravilnik o statusu, ustrojstvu i financiranju Splitskog ljeta

### NN 60/1994 (10.8.1994.), Pravilnik o statusu, ustrojstvu i financiranju Splitskog ljeta

# MINISTARSTVO KULTURE I PROSVJETE

Na temelju članka 45. Zakona o kazalištima ("Narodne novine".
br. 61/91) donosim

## PRAVILNIK

### O STATUSU, USTROJSTVU I FINANCIRANJU SPLITSKOG LJETA

Članak 1.

Ovim pravilnikom uređuju se pitanja u svezi sa statusom, ustrojstvom
i financiranjem kazališnog i glazbenog festivala Splitsko ljeto (u daljnjem
tekstu: Festival).

Članak 2.

Festival je kazališna i glazbena manifestacija od nacionalnog značenja
i od interesa za Republiku Hrvatsku. Osnivač Festivala je grad Split.

Članak 3.

Festival se upisuje u registar kazališnih festivala koji se vodi pri
Ministarstvu kulture i prosvjete.

Članak 4.

Festival se održava u Splitu, u pravilu od 15. srpnja do 15. kolovoza.

Članak 5.

Sredstva za ostvarivanje programa Festivala osiguravaju se u državnom
proračunu, u proračunu Županije splitsko-dalmatinske i u proračunu grada
Splita.

Sredstva za Festival osiguravaju se i iz prihoda ostvarenih djelatnošću
Festivala. sponzorstva, zaklada, fundacija. darova i iz drugih izvora u
skladu sa zakonom.

Članak 6.

Sredstva za ostvarivanje Festivala osiguravaju se iz izvora utvrđenih
člankom 5. ovoga pravilnika, prema kriterijima kako slijedi:

- iz državnog proračuna osiguravaju se sredstva za program Festivala
od nacionalnog značenja,

- iz proračuna Županije splitsko-dalmatinske i proračuna grada Splita
osiguravaju se sredstva za plaće i naknade za djelatnike koji rade na ostvarivanju
programa Fesfivala, kao i za materijalne troškove ustanove koja obavlja
poslove organiziranja i održavanja Festivala.

Ministarstvo kulture i prosvjete. grad Split i Županija splitsko-dalmatinska
svoje odnose uređuju ugovorom, a posebno međusobna prava i obveze u financiranju
Festivala.

Članak 7.

Festivalom rukovodi i upravlja ravnatelj Festivala, koji ima prava i
obveze utvrđene ovim pravilnikom.

Ravnatelja Festivala imenuje ministar kulture i prosvjete na vrijeme
od dvije godine.

Radi utvrđivanja umjetničkog programa i njegova ostvarivanja, ministar
kulture i prosvjete imenuje ravnatelja dramskog, opernog i glazbenog programa
na vrijeme od dvije godine.

Stručno-savjetodavno tijelo Festivala je Festivalsko vijeće, koje obavlja
zadaće utvrđene ovim pravilnikom.

Članak 8.

Ravnatelj Festivala zastupa i predstavlja Festival u ime osnivača Festivala
i Ministarstva kulture i prosvjete, donosi program Festivala, osmišljava
i provodi umjetničku i programsku politiku Festivala i odgovoran je za
ostvarivanje njegovog programa.

U ostvarivanju njegovih zadaća ravnatelju Festivala pomažu ravnatelji
dramskog, opernog i glazbenog programa, koji su ujedno odgovorni za realizaciju
programa, svatko u svom djelokrugu.

Članak 9.

Festivalsko vijeće predlaže program Festivala (festivalski repertoar)
i prati njegovo ostvarenje, te je ujedno i stručno-savjetodavno tijelo
ravnatelja Festivala i ravnatelja dramskog, opernog i glazbenog programa.

U Festivalsko vijeće ministar kulture i prosvjete imenuje tri člana
iz reda javnih kulturnih djelatnika na vrijeme od dvije godine.

Ravnatelj Festivala, ravnatelj dramskog, opernog i glazbenog programa.
te ravnatelj ustanove koja obavlja poslove organiziranja i održavanja Festivala,
po svom su položaju članovi Festivalskoga vijeća.

Časni članovi Festivalskog vijeća su ministar kulture i prosvjete. župan
Županije splitsko-dalmatinske i gradonačelnik grada Splita.

Članak 10.

Program Festivala donosi ravnatelj Festivala uz prethodnu suglasnost
ministra kulture i prosvjete.

Ravnatelj Festivala prijedlog programa Festivala dostavlja na mišljenje
Poglavarstvu grada Splita.

Članak 11.

O ostvarivanju programa Festivala ravnatelj Festivala podnosi izvješće
ministru kulture i prosvjete, Poglavarstvu grada Splita i Poglavarstvu
Županije splitsko-dalmatinske.

Izvješće se podnosi u roku od 60 dana od dana završetka Festivala.

Ako ministar kulture i prosvjete. odnosno Poglavarstvo grada Splita
i Poglavarstvo Županije splitsko-dalmatinske ne prihvate izvješće, može
se smijeniti ravnatelj Festivala i ravnatelji dramskog, opernog i glazbeno
programa, te raspustiti imenovani članovi Festivalskoga vijeća.

Odluku o smjenjivanju ravnatelja Festivala i ravnatelja dramskog, opernog
i glazbenog programa, te raspuštanju imenovanih članova Festivalskog vijeća
donosi ministar kulture i prosvjete po prethodno pribavljenom mišljenju
Poglavarstva grada Splita i Poglavarstva Županije splitsko-dalmatinske.

Članak 12.

Unutarnje ustrojstvo i način rada Festivala, način utvrđivanja festivalskog
programa, način rada Festivalskog vijeća, kao i druga pitanja koja su od
značenja za rad i djelovanje Festivala ureduju se statutom Festivala.

Statut Festivala donosi ravnatelj Festivala na prijedlog Festivalskoga
vijeća.

Suglasnost na statut Festivala daje Poglavarstvo grada Splita.

Članak 13.

Obavljanje organizacijskih, administrativno-stručnih, financijskih,
tehničkih i drugih poslova u svezi s radom, djelovanjem i organiziranjem
Festivala povjerava se Hrvatskom narodnom kazalištu Split.

Ministarstvo kulture i prosvjete i osnivač Festivala. te Hrvatsko narodno
kazalište Split, medusobna prava i obveze uređuju posebnim ugovorom.

Članak 14.

Ministar kulture i prosvjete imenovat će ravnatelja Festivala. ravnatelje
dramskog, opernog i glazbenog programa, te članove Festivalskog vijeća
u roku 15 dana od dana stupanja na snagu ovoga pravilnika.

Članak 15.

Ravnatelj Festivala dužan je donijeti statut u roku 30 dana od dana
imenovanja i dostaviti ga Poglavarstvu grada Splita na suglasnost.

Statut je donesen kad na statut da suglasnost Poglavarstvo grada Splita.

Do donošenja statuta Festivala odgovarajuće se primjenjuju akti i odluke
osnivača Festivala ako nisu u suprotnosti s ovim pravilnikom.

Članak 16.

Ovaj pravilnik stupa na snagu osmog dana od dana objave u "Narodnim
novinama".

Klasa: 612-03/94-01-70

Urbroj : 532-03/B-94-01

Zagreb, 27. srpnja 1994.

Ministar

**mr. Vesna Girardi-Jurkić, v. r.**

Pravilnik, NN 60/1994-1093